मुंबईः बढ़ती महंगाई के दबाव और राजकोषीय घाटे की चिंताओं को देखते हुए आरबीआई ने अपनी प्रमुख ब्याज दरों को यथावत रखा है। हालांकि केंद्रीय बैंक ने तरलता बढ़ा दी है और इसके साथ ही देश के विकास दर अनुमान को घटा दिया है। इन सबके लिए वस्तु एवं सेवा कर के क्रियान्वयन, उपभोक्ता और कारोबारी विश्वास के घटने को जिम्मेदार बताया गया है। वहीं भारतीय रिजर्व बैंक की 2017-18 के लिए चौथी द्विमाही मौद्रिक नीति समीक्षा के मुताबिक, रेपो दर को 6 प्रतिशत पर बरकरार रखा गया है।